Tonje Glimmerdal

Tonje Glimmerdal er ei barnebok av den norske forfatteren Maria Parr, utgitt på Samlaget i 2009,Maria Parr. Tonje Glimmerdal. Samlaget, 2009. ISBN 978-82-521-7403-8 og illustrert av Åshild Irgens. Boka vant Brageprisen, Nynorsk barnelitteraturpris, Teskjekjerringprisen og Kritikerprisen da den utkom, og ble av avisen Die Zeit kåret til 2010s beste barnebok i Tyskland.samlaget.no «Tonje Glimmerdal av Maria Parr kåra til beste barnebok i Tyskland»  Det er Parrs andre bok, etter Vaffelhjarte (2005).

Hovedpersonen Tonje lever et fritt liv som eneste barn i den vesle bygda Glimmerdalen, et uspesifisert sted på Vestlandet som har fjell, ferje og campingplass. Hun har blitt beskrevet som «en legering av Emil, Pippi og Ronja», og fyller 10 år i løpet av boka. Hennes beste venn er den 74 gamle naboen Gunnvald, som også er fadderen hennes. 

I løpet av boka blir Tonje kjent med byguttene Bror og Ole, som er på ferie på campingplassen. Et hovedmotiv i boka er barns frie lek og utforskning av natur og vennskap. Tonjes livsmotto er «fart og sjølvtillit!»

Intertekstualitet med Johanna Spyris første bok om Heidi rundt hjemlengsel spiller en viktig rolle i bokas andre motiv: Gunnvalds datter Heidi, som han lenge har avvist å ha kontakt med på grunn av uenighet med Heidis mor, kommer tilbake til hjembygda. Heidi gjenoppretter forholdet til faren, og gjennom forviklinger utvikler hun også et vennskap med Tonje. 

Flere anmeldere har også pekt på forfatterens språkskapende evner, og «bruken av Donald Duck-måten å konstruere kraftuttrykk på».Kjell Olaf Jensen. Tonje Glimmerdal – Frisk bruk av forbilder. Barnebokkritikk.no, 23.9.2009 

En dramatisering av boka hadde premiere på Det Norske Teatret i oktober 2013. Boka ble også sendt som julekalender i Sveriges Radio i desember 2018. Boka er oversatt til mer enn 25 språk,Maria Parr: Tonje Glimmerdal; NORLA, Senter for norsk litteratur i utlandet herunder tysk, fransk og engelsk. 

 Referanser 

Kategori:Norske barnebøker
Kategori:Bøker fra 2009